Diari Oficial de la Generalitat Valenciana


Sumari del DOGV 3967, del 27-03-2001 (2001/2499)

Informació pública del projecte de reparcel·lació forçosa del sector A del pla especial de reforma interior 7 de Sagunt.
------------------------------------------------------------------------------------------------------------------------

### Dades del document

Número de DOGV
:   3967

Data del DOGV
:   27-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2499


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació forçosa del sector A del pla especial de reforma interior 7 de Sagunt. [2001/Q2499]
  
Mitjançant aquest edicte us fem saber que l'alcalde president, en ús de les atribucions que li confereix la legislació vigent, ha dictat, amb data de 9 de febrer de 2001, la següent resolució de l'Alcaldia:
  
Vist que mitjançant l'Acord Plenari de data 15 d'octubre de 1999, es va procedir a l'aprovació i adjudicació del programa d'actuació integrada de la unitat d'execució del sector A del pla especial de reforma interior número 7, amb l'adjudicació d'aquest programa a Julián Castelblanque Pérez, en nom i representació, com a administrador, de l'entitat Alser, SL.
  
Vist que seguint els tràmits de l'expedient l'agent urbanitzador ha presentat, en data d'11 d'octubre de 2000, número de registre d'entrada 13.659, el projecte de reparcel·lació de la unitat esmentada.
  
Vist que els tècnics de l'Oficina Tècnica d'Urbanisme, en data de 27 d'octubre de 2000, han informat sobre el projecte esmentat:
  
1. La unitat reparcel·lable sí que s'ajusta a la delimitació establida al pla especial de reforma interior 7. Tanmateix, s'aprecia una franja de sòl entre el perímetre i l'avinguda de Fausto Caruana, al límit nord, des de la rotonda fins a el vèrtex. Entenem que es tracta d'una línia de contacte amb els terrenys de propietat pública situats a la zona de domini de l'antiga carretera N-237.
  
2. La superfície de reparcel·lació és de 35.115 metres quadrats, obtinguda pel recent amidament, el qual prové de l'alçament topogràfic i que es correspon amb las aportacions. (Hi ha una diferència amb la inicial fixada al pla especial de reforma interior de 34.537 m2).
  
3. L'ordenació i les alineacions gràfiques es corresponen amb el planejament vigent.
  
4. A l'annex I (fitxes aportacions-parcel·les d'entrada) no consten les dades de les construccions o immobles que hi ha a les diferents parcel·les.
  
5. Consten correccions que ponderen els diferents valors, segons la localització d'aquests.
  
6. No hi ha adjudicació de finques independents amb superfícies inferiors a la parcel·la mínima edificable.
  
7. Si es produeixen adjudicacions de finques en proindivís:
  
Parcel·la
  
M-2.7
  
M-2.4
  
Sobre això els propietaris podran acollir-se al que s'estableix al segon paràgraf de l'apartat d) de l'article 70, fet per tal d'evitar els proindivisos.
  
8. El projecte manca de coordenades per a el replanteig o amidament dels punts singulars d'alineacions amb referència a bases de replanteig, sobretot perquè no consten al pla d'adjudicacions, cotes o paràmetres significatius de vials, espais lliures o en uns altres punts determinants.
  
Cal incorporar al projecte el suport informatiu de la cartografia, a l'efecte de la comprovació del replanteig definitiu i la facultació d'actes d'alineacions.
  
Conclusió.
  
S'informa favorablement, tot i que cal esmenar les apreciacions en negreta.
  
Nota que cal incorporar a l'aprovació del projecte:
  
En qualsevol cas, la determinació i el replanteig de les parcel·les adjudicades es duran a cap per l'urbanitzador. Quan aquest replanteig estiga finalitzat, els serveis tècnics municipals ratificaran, mitjançant acta, el que concerneix als continguts del projecte.
  
Vist que a l'escrit que té l'entrada a aquest ajuntament en data 29 de novembre de 2000, número de registre d'entrada 15.503, l'urbanitzador el presenta amb les correccions de les deficiències assenyalades pel tècnic municipal en l'informe de data de 27 d'octubre de 2000, el qual escrit ha sigut informat favorablement pel tècnic municipal en data de 29 de gener de 2001.
  
Vist que d'acord amb les dades del projecte no consta que hi haja voluntat de dur a cap per part de tots els propietaris la formulació del projecte de reparcel·lació mitjançant el procediment voluntari, motiu pel qual cal entendre que la via que s'ha de seguir és la del tràmit del projecte de reparcel·lació forçosa.
  
Atés que el projecte de reparcel·lació s'haurà de subjectar a les actuacions prèvies a l'aprovació d'aquest, d'acord amb el que s'indica en l'article 69 de la Llei Reguladora de l'Activitat Urbanística a què es fa referència.
  
Atés que el projecte de reparcel·lació s'ajusta als criteris establits en l'article 70 de la Llei Reguladora de l'Activitat Urbanística.
  
Atés que l'alcalde president de l'ajuntament ostenta, entre unes altres les atribucions per al tràmit dels instruments de gestió, d'acord amb les previsions de l'apartat j) de l'article 21 de la Llei 7/1985, de 2 d'abril de Bases de Règim Local.
  
A la vista de tot el que s'ha dit anteriorment, aquesta Alcaldia resol:
  
Primer
  
Sotmetre al tràmit d'informació pública el projecte de reparcel·lació forçosa del sector A del pla especial de reforma interior número 7, mitjançant un edicte publicat en un diari d'informació general editat a la Comunitat Valenciana, i fer saber la possibilitat de formular al·legacions durant el termini de 20 dies, comptadors des de la publicació de l'edicte en el Diari Oficial de la Generalitat Valenciana.
  
Segon
  
Prèviament al compliment dels tràmits previs indicats al punt anterior d'aquest acord, caldrà remetre un avís amb el contingut d'aquest al domicili fiscal dels qui consten al Cadastre com a titulars de drets afectats, així com als titulars del projecte de reparcel·lació forçosa que s'ha presentat en aquest ajuntament quan no coincidisquen amb els que hi figuren com a cadastrals.
  
Tercer
  
Durant els primers 10 dies d'informació pública caldrà presentar un certificat registral de domini i càrregues.